ผมขลิบอวัยวะเพศได้มาประมาณ 9-10ปีแล้วครับ หนังบริเวณตั้งแต่รอยขลิบลงมานิดหน่อย มีอาการแห้ง เหมือนแผ่นกระดาษกรอบๆ ไม่แสบ ไม่เป็นขุย ตอนปัสสาวะก้ไม่มีอาการแสบ แบบนี้ถือว่าเป็นอะไรมั้ยครับ
สวัสดีค่ะ อาการที่หนังหุ้มปลายอวัยวะเพศแห้งและสากดังกล่าวมา อาจจะเกิดจาก ขี้เปียกที่หมักหมมแต่เกิดได้น้อยในคนที่ขลิบหนังหุ้มปลายไปแล้ว หรือเป็นจากการระคายเคืองที่เยื่อบุอวัยวะเพศจากการเสียดสี การสัมผัสสารที่ก่อให้เกิดการระคายเคืองเป็นต้นโดยหากยังไม่มีอาการอะไรชัดเจน ปัสสาวะปกติดี เพียงแต่มีอาการเป็นขุยๆรอบปลายอวัยวะเพศ ไม่คัน อาจสังเกตอาการไปก่อนได้ รักษาความสะอาดบริเวณอวัยวะเพศให้ดี ถ้าจะมีเพศสัมพันธ์ควรใส่ถุงยางอนามัยป้องกันไว้ทุกครั้งควรไปพบแพทย์ถ้าอาการเป็นมากขึ้นเรื่อยๆ ขุยลุกลาม คันเยอะ มีเลือดหรือหนองไหลจากแผลหรือมีปัสสาวะผิดปกติร่วมด้วย เพื่อตรวจร่างกายจริงและตรวจคัดกรองหาโรคติดต่อทางเพศสัมพันธ์ต่อไป